Καμτάι Σιφαντόν

Ο **Στρατηγός Καμτάι Σιφαντόν** (*Khamtai Siphandone*, στη λαοτινή γλώσσα: ຄຳໄຕ ສີພັນດອນ, 8 Φεβρουαρίου 1924 - 2 Απριλίου 2025) ήταν Λαοτινός πολιτικός που ήταν Πρόεδρος του Λαϊκού Επαναστατικού Κόμματος του Λάος από τις 24 Νοεμβρίου 1992 έως τις 21 Μαρτίου 2006 και πρόεδρος της χώρας  από τις 24 Φεβρουαρίου 1998 έως τις 8 Ιουνίου 2006, όταν αντικαταστάθηκε από τον Τσουμάλι Σαγιασόνε. Έγινε μέλος του Κομμουνιστικού Κόμματος της Ινδοκίνας το 1954 και μέλος της Κεντρικής Επιτροπής του Λαϊκού Επαναστατικού Κόμματος του Λάος το 1956. Από το 2022 έως τον θάνατό του το 2025 ήταν ο γηραιότερος εν ζωή αρχηγός κράτους.

## Πρώτα χρόνια
Ο Σιφαντόν προερχόταν από μια αγροτική οικογένεια από το νότιο τμήμα του Λάος. Η πρώτη του δουλειά ήταν ταχυδρόμος. Εντάχθηκε στο εθνικοαπελευθερωτικό κίνημα Λάο Ισάρα μετά το τέλος του Β' Παγκοσμίου Πολέμου, το οποίο τάχθηκε υπέρ της ανεξαρτησίας του Λάος και κατά της επιστροφής του γαλλικού προτεκτοράτου. Πριν οι Γάλλοι ανακτήσουν τον έλεγχο του Σαβαναχέτ τον Μάρτιο του 1946, ο Σιφαντόν άρπαξε ολόκληρο το επαρχιακό ταμείο (150.000 πιάστρες). Έγινε αξιωματικός της ένοπλης πτέρυγας του κινήματος και το 1948 αντιπρόσωπός τους για το νότιο Λάος. Μετά τη διάσπαση του Λάο Ισάρα το 1950, εντάχθηκε στην ομάδα Πάθετ Λάο που υποστηριζόταν από τους υπέρ του Βιετνάμ. 

Το 1954 έγινε μέλος του Κομμουνιστικού Κόμματος της Ινδοκίνας, του 1955 του Λαϊκού Κόμματος του Λάος, του οποίου έγινε μέλος της κεντρικής επιτροπής το 1957. Θεωρήθηκε στενός έμπιστος του πρώτου Γενικού Γραμματέα Καϊσόνε Πομβιχάνε. Το 1962 έγινε ο διάδοχός του ως αρχηγός του επιτελείου των ενόπλων μονάδων του Πάθετ Λάο. Το 1966 έγινε αρχιστράτηγος του Λαϊκού Απελευθερωτικού Στρατού του Λάος που προέκυψε, ο οποίος πολέμησε με την υποστήριξη του Βορείου Βιετνάμ στον εμφύλιο πόλεμο του Λάος ενάντια στα βασιλικά στρατεύματα. Το 1972 ανήλθε στο Πολιτικό Γραφείο του κόμματος. 

## Πολιτική καριέρα
Μετά την ανάληψη της εξουσίας από τους κομμουνιστές το 1975, έγινε υπουργός Άμυνας, διοικητής του στρατού και αναπληρωτής πρωθυπουργός. Κατείχε αυτό το αξίωμα για 16 χρόνια. Μετά τον Καϊσόν και τον Νουχάκ Φουμσαβάνχ ήταν από το 5ο συνέδριο του κόμματος το 1991 τρίτος εν τη τάξει στην ηγεσία του κόμματος. Στις 15 Αυγούστου 1991, επελέγη ως ο διάδοχος του Καϊσόνε. Μετά τον θάνατο του μακροχρόνιου ηγέτη του κόμματος Καϊσόνε, το 1992 ο Σιφαντόν ανήλθε στην κορυφή του κόμματος.

Με τη δημιουργία της προεδρίας του κόμματος το 1991, έγινε πρωθυπουργός, διαδεχόμενος τον αρχηγό του κόμματος Καϊσόνε Πομβιχάνε, ο οποίος έγινε πρόεδρος. Ο Σιφαντόν, που ήδη είχε γίνει ηγέτης του κόμματος με τον θάνατο του Καϊσόνε, διαδέχθηκε τον Νουχάκ Φουμσαβάν στην προεδρία το 1998.

Ο Σιφαντόν παρέμεινε αρχηγός του κόμματος μέχρι τις 21 Μαρτίου 2006, όταν αντικαταστάθηκε από τον Τσουμάλι. Όπως ήταν αναμενόμενο, παραιτήθηκε από τη θέση του Προέδρου αμέσως μετά τις βουλευτικές εκλογές της 30ης Απριλίου 2006. 

Στο 8ο συνέδριο του Κόμματος το 2006, έγινε σύμβουλος της Κεντρικής Επιτροπής.

## Προσωπική ζωή και θάνατος
Ήταν παντρεμένος με την Θονβάγκχ Σιφαντόν, με την οποία απέκτησε δύο παιδιά, τον Σονεσάι, σημερινό πρωθυπουργό της χώρας και την Βιενγκθόνγκ, σημερινή πρόεδρο του Ελεγκτικού Συνεδρίου της χώρας. 

Απεβίωσε στην οικία του στην Βιεντιάν στις 2 Απριλίου 2025, σε ηλικία 101 ετών. Η κυβέρνηση του Λάος κήρυξε τετραήμερο εθνικό πένθος από 3 έως 7 Απριλίου.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Λάος
Κατηγορία:Πρόεδροι του Λάος